**PASVALIO RAJONO SAVIVALDYBĖS ADMINISTRACIJOS SALOČIŲ SENIŪNIJOS BIUDŽETO VYKDYMO ATASKAITŲ PAGAL 2024 M. GRUODŽIO 31 D. DUOMENIS AIŠKINAMASIS RAŠTAS**

Pasvalio rajono savivaldybės administracijos Saločių seniūnijos biudžeto vykdymo ataskaitų rinkinys pagal 2024 m. gruodžio 31 d. duomenis sudarytas vadovaujantis Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo sudarymo taisyklėmis, patvirtintomis Lietuvos Respublikos finansų ministro 2008 m. gruodžio 31 d. įsakymų Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“.

Pasvalio rajono savivaldybės administracijos Saločių seniūnijos patvirtintas biudžetinių įstaigų pajamų įmokų į savivaldybės biudžetą 2024 m. planas – 11500 eurų. Seniūnija į savivaldybės iždą per ataskaitinį laikotarpį pervedė 12561,96 eurų pajamų įmokų (biudžetinių įstaigų pajamos už prekes ir paslaugas). Gauti ir panaudoti biudžeto asignavimai per ataskaitinį laikotarpį 11377,15 eurai. Negautų ir nepanaudotų asignavimų likutis ataskaitinio laikotarpio pabaigoje yra 1184,81 eurai.

Saločių seniūnijos 2024 m. bendras biudžeto asignavimų planas sudarė 528400 eurų, iš jų : savivaldybės savarankiškoms funkcijoms finansuoti – 495600 eurų, 800 eurų valstybės dotacijų, valstybės deleguotoms funkcijoms – 20500 eurų, teikiamoms paslaugoms – 11500 eurų. Apyskaitinį laikotarpį gautas finansavimas sudaro 523734,33 eurų; kasinės išlaidos – 523734,33 eurų (iš jų: 491078,43 eurų- savivaldybės savarankiškoms funkcijoms finansuoti; 778,75 eurų valstybės dotacijų, 20500 eurų - valstybės deleguotoms funkcijoms, 11377,15 eurų- teikiamoms paslaugoms finansuoti).

Seniūnija 2024m. gruodžio 31d. mokėtinų sumų, kurių apmokėjimo terminas yra suėjęs neturėjo.

Seniūnijos Biudžetinių lėšų banko sąskaitoje pinigų likučio nei 2023m. gruodžio 31d., nei 2024m. gruodžio 31 d. nebuvo.

Informacijos apie Europos Sąjungos fondų ir kitos tarptautinės finansinės paramos lėšų bendrai finansuojamiems projektams padarytų išlaidų iš valstybės biudžeto lėšų dėl neplanuotų netinkamų finansuoti ES fondų ir (arba) kitos tarptautinės finansinės paramos lėšomis išlaidų apmokėjimo Pasvalio rajono savivaldybės administracijos Saločių seniūnija neturėjo.

Seniūnas Sigitas Savickas

Buhalterė apskaitininkė Lina Steponaitienė